section_heading: Sezona 2018./19.
paragraph_text: Foden je bio član početnog sastava Cityja u utakmici FA Community Shielda odigrane 5. kolovoza 2018. protiv Chelseaja (2:0) te je također asistirao Sergiju Agüeru za gol. Dana 25. rujna 2018. u utakmici treće runde Lige kupa protiv Oxford Uniteda (3:0), Foden je asistirao Riyadu Mahrezu te je kasnije zabio svoj prvi gol za klub.<ref> Svoj prvi gol u Ligi prvaka zabio je 12. veljače 2019. Schalkeu kada je City pobijedio s visokih 7:0.<ref> Foden, tada star 18 godina i 288 dana, tim je golom postao najmlađi strijelac Cityja u Ligi prvaka te najmlađi engleski strijelac u nokaut fazi tog natjecanja.<ref> Početkom idućeg mjeseca Foden je odigrao svoju prvu ligašku utakmicu od prve minute i to protiv Cardiff Cityja (2:0). Time je postao najmlađi Englez od Daniela Sturridgea 2008. s nastupom u Premier ligi od prve minute utakmice.<ref> Svoj prvi ligaški gol zabio je Tottenham Hotspuru (1:0).<ref> Time je postao treći najmlađi ligaški strijelac Cityja, iza Micaha Richardsa i Daniela Sturridgea. S klubom je te sezone osvojio sva domaća natjecanja.<ref>